Publication: Magyar Közlöny
Issue: MK-2010-27 (Year: 2010, Number: 27)
Era: contemporary
Section: Ezt erõsíti meg a 2007. évi XIII. törvény azon indokolása, amelyet az Nbj. 48. § (6) bekezdésének értelmezéséhez fûzött:
Paragraph Index: 1219

48. § (6) bekezdésének felhatalmazó rendelkezése alapján a Btk. 48. § (1) bekezdésében írt 1 éves minimumtól eltérve a felfüggesztés próbaidejével azonos tartamban kell meghatározni a feltételes szabadság tartamát. Ellenkezõ esetben a Btk. 48. §-ának (1) bekezdésében írt 1 éves tartam meghatározásával sérülne az 1994. évi XX. törvénnyel kihirdetett strasbourgi egyezmény 11. Cikk (1) bekezdésének d) pontja, mivel az ítélet átalakításakor a hazai bíróság súlyosbítaná az elítélt büntetõjogi helyzetét a feltételes szabadság tartamának egy évben történõ meghatározásával. Összességében tehát a részben felfüggesztett szabadságvesztést kiszabó külföldi ítélet érvényének elismerése esetén a feltételes szabadság tartamának meghatározatásakor az alábbiak szerint kell eljárni: – az ítélet átalakításakor a feltételes szabadság tartamának meghatározásakor a magyar Btk. által elõírt szabályokat kell alkalmazni, amely kizárja a külföldi ítéletben megállapított egy évet meghaladó próbaidõ tartam feltételes szabadságként történõ elismerését. Ez esetben a Btk. 48. §-ának (1) bekezdése szerint a feltételes szabadság tartama azonos a szabadságvesztés le nem töltött részével, – az ítélet átalakításakor a magyar bíróság nem súlyosbíthatja az elítélt büntetõjogi helyzetét, és amennyiben ez indokolja, úgy – a feltételes szabadság tartamának meghatározásakor el lehet tekinteni a Btk. 47. §-ának (2) bekezdésében meghatározott arányoktól, illetve a feltételes szabadság tartamát legalább egy évben meghatározó Btk. 48. §

Source: https://magyarkozlony.hu/hivatalos-lapok/b360c8f229ce8a581f4448ecd98bb25b403dd2af/dokumentumok/56ae5c2d1a0efb4138a3214dd88e332410b11b21/letoltes